Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 902

b) a telephelyre jellemzõ külsõ emberi tevékenységbõl származó olyan események, amelyek gyakorisága 10-7/év-nél kisebb, vagy, ha a veszélyforrás elég messze van és igazolható, hogy az atomerõmûre ésszerûen nem várható hatása. 3.026. Ugyanakkor a bekövetkezési gyakoriság alapján a tervezési alapból kiszûrt kezdeti események körét vizsgálni kell determinisztikus eszközökkel is annak érdekében, hogy a kiszûrt feltételezett kezdeti események reális veszélyt jelenthetnek-e, be kell-e vonni a létesítmény tervezési alapjába. 3.027. A biztonsági elemzésekben igazolni kell, hogy az elemzésekbõl kiszûrt kezdeti események lehetséges következményeit összesítve nem okoznak elfogadhatatlan kockázatot az üzemeltetõ személyzet és a lakosság számára. 3.028. Várható üzemi esemény a normál üzemtõl való olyan eltérés, amelynek bekövetkezési gyakorisága nagyobb vagy egyenlõ, mint 10-2/év. A tervezés során biztosítani kell, hogy egy várható üzemi esemény önmagában, vagy kombinálva egy rendszerelem meghibásodásával vagy emberi hibával nem eredményezheti egyetlen gát funkciójának elvesztését sem, beleértve a fûtõelem burkolatot is. Ha az esemény és egy további rendszer, rendszerelem meghibásodás vagy emberi hiba kombinált gyakorisága kisebb, mint 10-2/év, korlátozott számú fûtõelemnél megengedett a burkolatsérülés. Az elemzésekben az atomerõmûvi rendszereknek, rendszerelemeknek az adott esemény következményeit leginkább meghatározó (legsúlyosabb következményt eredményezõ) egyszeres meghibásodását, vagy ugyanilyen hatású emberi hibát kell feltételezni. 3.029. Az atomerõmûvet úgy kell megtervezni, hogy a feltételezett tervezési üzemzavarok elhárításához szükséges összes funkció az atomerõmû telephelyén rendelkezésre álljon. A biztonsági funkciót teljesítõ rendszerek, rendszerelemek megengedhetõ üzemképtelenségük idõkorlátjának megállapításakor figyelembe kell venni az alacsony teljesítményû, leállított állapotú üzem során bekövetkezõ feltételezett kezdeti események elemzését is. 3.4. BALESETEK 3.030. A tervezési alapot meghaladó üzemzavarok, azaz balesetek – azok az események, amelyek során az aktív zóna károsodhat és/vagy az atomerõmû radioaktívanyag-kibocsátása az elõírt határértéket feltételezhetõen meghaladja. Az atomerõmû tervezésének biztosítania kell, hogy ilyen események legfeljebb 10-5/év gyakorisággal következhessenek be. A balesetek fogalmán belül külön kategóriát alkotnak az olyan hipotetikus események, az úgynevezett súlyos balesetek, amelyek a zóna károsodásával járnak, és/vagy amelyek során a kiszabaduló radioaktív anyag mennyisége olyan nagy, hogy a tervezési üzemzavarokra vonatkozó hatósági határértékeket meghaladó dózisterhelések lépnek, vagy léphetnek fel az üzemeltetõ személyzet és a lakosság körében. 3.031. Elemezni kell a várható üzemi eseményeken és feltételezett tervezési üzemzavari helyzeteken túlmutató eseménysorokat, melyek balesethez vezethetnek. Az elemzésnek olyan mélységûnek kell lennie, hogy alapot nyújthasson a baleset-elhárítási felkészüléssel szembeni követelmények meghatározásához. Az elemzés során legalább a következõket kell vizsgálni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes